ستياوسها MPM محمد حيلمي عارفين بركات انتارا تمڤت ڤمبواڠن سمڤه حرام ايت اداله دسيتياون سري منجوڠ اير تاور دان ڤنتاي رميس.
كاتاڽ باڬي ممبنترس اكتيۏيتي ايت ڤيهقڽ تله موجودكن كومڤولن دأڤليكاسي تيليڬرم سباڬاي ساله ساتو ميديوم ادوان دان معلومت عوام بركنان مسئله ايت.
”كومڤولن اڤليكاسي تيليڬرم بنترس سمڤه عوام اين سوده دوجودكن سجق تاهون لالو دان كيت ماهو مڠهيبهكن ميديوم اين سچارا ملواس اونتوق اورڠ عوام مپالوركن معلومت كڤد MPM دڠن لبيه موده.
”مسكيڤون بردڤن كسوكرن كامي ڬيات منجالنكن اوسها مناڠنيڽ دان اي ڤرل دتروسكن اونتوق كسجهتران ڤرسكيترن“ كاتاڽ.
بلياو بركات دمكين كڤد ڤمبريتا دالم سيدڠ اخبار سلڤس مجليس ڤرهيمڤونن بولنن دان Executive Talk MPM دأينستيتوت كماهيرن Mara دسيني هاري اين.
منوروت محمد حيلمي ڤيهقڽ جوڬ تله منجالنكن ڤروڬرم ڬوتوڠ-رويوڠ برسيه دان اينده MPM يڠ دلقساناكن ڤد ستياڤ هاري جمعة.
bjn_Arab bjn_Arab bjn_Arab ace_Arab bjn_Arab ace_Arab